**Steven Paul "Elliott" Smith**, nado en Omaha (Nebrasca) o 6 de agosto de 1969 e finado en Echo Park (Os Ánxeles, California) o 21 de outubro de 2003, foi un cantante, compositor e multiinstrumentista estadounidense.

Traxectoria
-----------

Medrou principalmente en Texas, e pasou gran parte da súa vida en Portland, Oregón, onde comezou a conseguir popularidade. O seu instrumento principal foi a guitarra, aínda que tamén tocaba o piano, o clarinete, o baixo, a batería e a harmónica. Smith tiña un estilo vocal peculiar, caracterizado pola súa "entrega susurrante", e adoitaba a usar gravacións multipista para crear capas, texturas e harmonías de voces.
Despois de tocar na banda de rock Heatmiser durante varios anos, Smith comezou a súa carreira en solitario en 1994, publicando traballos a través dos selos independentes Cavity Search e Kill Rock Stars. No ano 1997 fichou por DreamWorks Records e publicou dous álbums coa discográfica. A música de Smith chegou ao gran público cando a súa canción "Miss Misery", incluída na banda sonora da película *Good Will Hunting* (1997), foi nomeada ao Óscar á Mellor canción orixinal en 1998.

Smith bebía e usaba drogas e diagnosticáronlle trastorno por déficit de atención con hiperactividade (TDAH) e trastorno depresivo maior. Os seus problemas coas drogas e a súa saúde mental afectaron á súa vida e ao seu traballo, e adoitaban a aparecer nas súas letras. En 2003, con 34 anos, morreu nos Ánxeles, California, por dúas puñaladas no peito. A autopsia non puido determinar se as feridas foran autoinflixidas ou se se trataba dun homicidio. No momento da súa morte Smith estaba traballando no seu sexto álbum de estudio, *From a Basement on the Hill*, que foi postumamente rematado e publicado no 2004.

Discografía
-----------

### Álbums

| Álbum | Ano | Selo |
| --- | --- | --- |
| *Roman Candle* | 1994 | Cavity Search |  |
| *Elliott Smith* | 1995 | Kill Rock Stars |  |
| *Either/Or* | 1997 | Kill Rock Stars |  |
| *XO* | 1998 | DreamWorks Records |  |
| *Figure 8* | 2000 | DreamWorks Records |  |
| *From a Basement on the Hill* | 2004 | ANTI-, Domino | completado e rematado tras a súa morte |

Notas
-----

1. ↑  "Elliott Smith - Elliott Smith | Songs, Reviews, Credits | AllMusic" (en inglés). Consultado o 2020-09-28.
2. ↑  "Elliott Smith: Figure 8". *Pitchfork* (en inglés). Consultado o 2020-09-28.
3. ↑  "Today's Candy: Elliott Smith 'Miss Misery'". *www.wearetheguard.com*. 2012-09-06. Consultado o 2020-09-28.
4. ↑  "Rocker's Autopsy Doesn't Rule Out Homicide". *The Smoking Gun* (en inglés). 2010-07-12. Consultado o 2020-09-28.
5. ↑  Dansby, Andrew; Dansby, Andrew (2003-12-31). "Smith Autopsy Inconclusive". *Rolling Stone* (en inglés). Consultado o 2020-09-28.

|  |  |
| --- | --- |
| Control de autoridades | 
* Wd: Q210428
* WorldCat
* VIAF: 12503735
* AllMusic: mn0000172167
* BIBSYS: 7014251
* BNB: ID
* BNF: 140153944
* Discogs: 243300
* Europeana: ID
* FAST: 1570856
* Genius: Elliott-smith
* GND: 130384542
* IMDb: nm0808129
* ISNI: 0000 0000 5515 9917
* LCCN: no2002022340
* MusicBrainz: ID
* NKC: js20071109004
* NNDB: 000078283
* NTA: 322488761
* openMLOL: 176982
* Rotten Tomatoes: elliott\_smith\_2
* Songkick: 299589
* SUDOC: 158167333
* TMDb: 6631
* WikiTree: Smith-220919

 |